ไอพีโอกิมจิคึก 4บลจ.ขายชนลงสั้นยาว1ปี
&nbsp;โพสต์ทูเดย์ &#8212; 4 บลจ.เปิดขายกองทุนเกาหลี ลงทุน 3 เดือนจ่าย 1.30% ต่อปี ชอบลงทุนยาว 1 ปี จ่าย 1.701.90% ต่อปี
3 ก.พ. 2553

โพสต์ทูเดย์ — 4 บลจ.เปิดขายกองทุนเกาหลี ลงทุน 3 เดือนจ่าย 1.30% ต่อปี ชอบลงทุนยาว 1 ปี จ่าย 1.701.90% ต่อปี
จากการรวบรวมการเสนอขายกองทุนที่ลงทุนในพันธบัตรรัฐบาลเกาหลีใต้หรือพันธบัตรธนาคารแห่งชาติเกาหลีใต้ในครั้งแรก (ไอพีโอ) ของบริษัทหลักทรัพย์จัดการกองทุน (บลจ.) ต่างๆ พบว่าในช่วงนี้มีการเสนอขายกองทุนใหม่อยู่ 4 บลจ. จำนวน 6 กองทุน
บลจ.กสิกรไทย เสนอขาย 2 กองทุน ได้แก่ กองทุนเปิดเค พันธบัตรเกาหลี 3 เดือน เอช (KKG3MH) อายุ 3 เดือน ระหว่างวันที่ 28 ก.พ.นี้ คาดผลตอบแทนอยู่ที่ 1.30% ต่อปี และเปิดขายกองทุนเปิดเค พันธบัตรเกาหลี 1 ปี บีอี (KKG1YBE) อายุ 1 ปี คาดผลตอบแทนอยู่ที่ 1.90%
บลจ.ทหารไทย เปิดขาย 2 กองทุน ได้แก่ กองทุนเปิดทหารไทย พันธบัตรเกาหลีใต้ รุ่นที่ 51 ระยะเวลาลงทุนอายุ 6 เดือน เปิดขายระหว่างวันที่ 19 ก.พ.นี้ คาดผลตอบแทนอยู่ที่ 1.40% ต่อปี และเปิดขายกองทุนเปิดทหารไทย พันธบัตรเกาหลีใต้ รุ่นที่ 49 ระยะเวลาลงทุน 1 ปี คาดผลตอบแทนอยู่ที่ 1.70% ต่อปี
ด้านบลจ.อยุธยา เปิดขายกองทุนกรุงศรีพันธบัตรเกาหลี 3M2 (KFKGB3M2) อายุ 3 เดือน ระหว่างวันที่ 28 ก.พ.นี้ คาดผลตอบแทนอยู่ที่ 1.35% ต่อปี 
บลจ.บัวหลวง เปิดขายกองทุนรวมบัวหลวงธนสารพลัส 3/10 (BP3/10) อายุประมาณ 6 เดือน ขนาดโครงการ 500 ล้านบาท เน้นลงทุนในตราสารหนี้ต่างประเทศ เช่น พันธบัตรรัฐบาลเกาหลีใต้ เป็นต้น โดยเปิดขายระหว่างวันที่ 28 ก.พ.นี้
ทั้งนี้ กองทุนที่ลงทุนในพันธบัตรเกาหลีใต้ทั้งหมดนั้นมีการป้องกันความเสี่ยงจากอัตราแลกเปลี่ยนทั้งจำนวน